b'\n_START_ARTICLE_\nMikroprocessor\n_START_PARAGRAPH_\nEn mikroprocessor er den elektroniske komponent, der styrer processerne i et logisk elektronisk kredsl\xc3\xb8b ved afviklingen af maskinkode-instruktioner._NEWLINE_Begrebet mikroprocessor d\xc3\xa6kker over, at alle CPU-funktioner er sammenbyggede i samme halvlederchip._NEWLINE_De f\xc3\xb8rste datamater var opbygget af diskrete komponenter, og de enkelte elementer af datamaten var opbygget s\xc3\xa6rskilt. Disse elementer omfatter f.eks. CPU, microprogramlager, registre m.v._NEWLINE_I 1971 udvikledes verdens f\xc3\xb8rste "single chip CPU", Intels 4004. Det var en 4-bit processor med en klokfrekvens p\xc3\xa5 740\xc2\xa0kHz, og 2.300 transistorer. Set med nutidens \xc3\xb8jne er det ikke imponerende, men det var starten p\xc3\xa5 en \xc3\xa6ra uden sidestykke._NEWLINE_I 2011, 40 \xc3\xa5r efter starten, er man oppe p\xc3\xa5 64-bit med en klokfrekvens p\xc3\xa5 3,4GHz og millioner af transistorer.'